钦定古今图书集成/明伦汇编/家范典/第084卷 > 《为衡山侯与妇书》梁·何逊
## 钦定古今图书集成/明伦汇编/家范典/第084卷 > 《为衡山侯与妇书》梁·何逊

昔人邀游洛汭，会遇阳台，神仙髣髴，有如今别。虽帐
前微笑，涉想犹存；而幄里馀香，从风且歇。掩屏为疾，
引领成劳。镜想分鸾，琴悲别鹤。心如膏火，独夜自煎，
思等流波，终朝不息。始知萋萋萱草，忘忧之言不实；
团团轻扇，合欢之用为虚。路迩人遐，音尘寂绝。一日
三秋，不足为喻。聊陈往翰，宁写款怀，迟枉琼瑶，慰其
“杼轴。”